Kan 2002, si Salonga nagbalik sa Broadway tanganing gampanan an mayor na papel bilang si Mei-li, sarong imigranteng Intsik sa reinterpretasyon kan Flower Drum Song ni Rodgers and Hammerstein katambal si Jose Llana. Ini matapos na reinbensyon ka musikal na nagdalagan sa Mark Taper Forum sa Los Angeles kan 2001 kaiba si Salonga asin kan 2002 nangganang Lead Actress sa sarong Musikal gikan sa Ovation Awards kan teatro nin Los Angeles. An album kan cast kan revival nin Broadway na pinanginotan ni Salonga nagin nominado sa 2004 Grammy Award para sa Best Musical Show Album. Nakakua ni positibong tuyaw an perpormans si Salonga gikan sa mga kritiko nin teatro sa New York, asin nakakua man siya nin sarong nominasyon para sa Distinguished Performance gikan sa Drama League, asin dakol pa. Sa pag-ultanan kan mga produksyon nin Los Angeles taon 2001 asin Broadway taon 2001 kan Flower Drum Song, siya nagperporm sa pinakainot na pagkakataon sa sarong bakong-musikal na produksyon, na ginagampanan an papel ni Catherine sa dramang pan-entabladong Proof sa Manila. Sinundan in nin sarong dakulang konsyerto, an The Broadway Concert, sa Philippine International Convention Center. Nagkanta man siya sa ika-56ng Gawad Tony kaiba si Harry Connick, Jr., Peter Gallagher asin Michele Lee sa sarong pasasalamat ki Richard Rodgers.